Clara Isabel Francia

Clara Isabel Francia Somalo (Logroño, Errioxa, 1940ko apirilaren 25a) errioxar kazetaria da.

 Ibilbidea 
Ia ibilbide profesional osoa RTVEn egin zuen, bai aurkezle gisa lehen etapan, bai zuzendari eta errealizadore gisa azken urte profesionaletan.

Filosofia eta Letrak ikasi zituen eta 1962an kate publikoan egin zuen debuta, Escuela TV haurrentzako saioan. 1965ean TVEko esatari finkoen plantillan sartu zen. 60ko hamarkadan eta 70eko lehen urteetan, hainbat barietate-programa egin zituen, eta etxeko profesionalekin (José Luis Uribarri edo Juan Antonio Fernández Abajo) jardun zuen platoan.

Gero, informazio-zerbitzuetan sartu zen, eta Trantsizioaren sasoian Telediarioa aurkeztu zuen, Ladislao Azconarekin batera.

1982tik 1983ra Espainiako telebistako La 2 zuzendu zuen, eta kate horretako José Luis Balbín kazetariarekin eztabaida izan ostean, dimititu egin  zuen. Geroago, 1986an Espainiako Irrati-kateko zuzendari izendatu zuten, Eduardo García Matilla zuela alboko. Bere kudeaketa aldian, kateko irrati nagusien irudia eta plantilla teknikoa eta profesionala eguneratu ziren.

Hainbat saiotako zuzendaritzan lan egin zuen, hala nola, Letra pequeña (1984-1986), Isabel Tenaillek aurkezten zuen Cuestión capital (1994), Modelo para armar (1997) irteera profesionalei buruzkoa edo Al habla (1998) hizkuntzaren erabilera egokiari buruzkoa.

 Aurkeztu zituen programak 

 Escuela TV (1962-1963).
 Sábado 65 (1965).
 Fin de semana (1965-1969).
 TVE es noticia (1966).
 Buenas tardes (1970).
 De la A a la Z (1972).
 Siempre en domingo (1972).
 Tarde para todos (1972).
 Tele-Revista (1974).
 Cultural informativo (1975).
 Telediario (1975-1977).
 Los espectáculos (1978).

 Erreferentziak 

 Kanpo estekak 

Kategoria:Logroñotarrak
Kategoria:Emakume kazetariak
Kategoria:Espainiako kazetariak
Kategoria:Espainiako telebista aurkezleak
Kategoria:Espainiako irrati esatariak
Kategoria:Telebistako zuzendariak
Kategoria:Emakume aurkezleak
Kategoria:Telebista aurkezleak